Romantický príbeh princa Siegfrieda a krásnej princeznej Odetty.
OBSAH:
Labutie jazero má v repertoári Královského baletu výsostné postavenie už od roku 1934. V tohtoročnej sezóne bude uvedená nová inscenácia doplnená o choreografiu Liama Scarletta, ktorý síce zostal verný pôvodnému tvaru Petipa a Ivanova, ale spolu so svojim dlhoročným kolegom, výtvarníkom Johnom Macfarlanom, tento klasický balet vníma novými očami. Princ Siegfried pri love objaví kŕdeľ labutí. Jedna z nich sa premení v dievča, Odettu, ktorej krása princa úplne uchváti. Je však začarovaná, a preto sa v ľudskej podobe môže zjavovať iba v noci. Labutie jazero bola Čajkovského prvá baletná kompozícia. Dnes sa teší povesti najobľúbenejšieho a najlepšieho klasického baletu všetkých dôb, ale pri premiére v roku 1877 prekvapivo prepadlo. Až vďaka inscenácii z roku 1895, ktorú vytvorili Marius Petipa a Lev Ivanov, sa Labutie jazero stalo nielen neoddeliteľnou súčasťou baletného sveta, ale aj všeobecného kultúrneho dedičstva. Úspech diela nepramení len z Čajkovského vzletnej a symfonicky nespútanej hudby, ale aj z radikálneho kontrastu medzi scénami z kráľovského paláca v choreografii Mariusa Petipy a lyrickými výjavmi pri jazere, ktorých autorom je Lev Ivanov.